Den østlige bydel i Aalborg er endnu engang ramt af bilbrande. Natten til tirsdag gik det udover to biler med kort tids mellemrum. Det har skabt endnu mere utryghed i bydelen.

Den første bil brændte klokken 3:26 på Skallerupvej og godt en halv time senere brændte endnu en bil. Denne gang på Ravnkildevej - Vi formoder at brandene er påsatte og tror samtidig at der er tale om et sammenfald af gerningsmænd, siger Bent Højgaard, vagtchef ved Nordjyllands Politi til tv2nord.dk. Bilen på Skallerupvej er ejet af Lene Jensen som er rystet over branden. - Jeg er utryg ved at bo her så jeg er faktisk i gang med at flytte og bilen var pakket med nogle af tingene. Men jeg nåede det ikke før min bil blev brændt af, siger Lene Jensen til tv2nord.dk.